
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2490 

19 Νοεμβρίου 2015 


ΑΠΟΦΑΣΕΙ Σ 

Αριθμ. 117036 -17/11/2015 

Μεταβίβαση του δικαιώματος υπογραφής «Με εντολή 
Υπουργού» στο Γενικό Γραμματέα Εμπορίου και Προ¬ 
στασίας Καταναλωτή, στους Προϊσταμένους των Γ ε¬ 
νικών Διευθύνσεων, Διευθύνσεων και Τμημάτων της 
Γενικής Γραμματείας Εμπορίου και Προστασίας Κα¬ 
ταναλωτή του Υπουργείου Οικονομίας, Ανάπτυξης 
και Τουρισμού. 

Ο ΥΠΟΥΡΓΟΣ 

ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. Των άρθρων 41, 47, 50, 54 και 90 του Κώδικα Νομο¬ 
θεσίας για την Κυβέρνηση και Κυβερνητικά Όργανα, ο 
οποίος κυρώθηκε με το άρθρο πρώτο του Π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (Α' 98) και τροποποιήθηκε από 
τα άρθρα 19, 20 21, 22, 23, 24 και 25 του νόμου 4320/2015 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις» (Α' 29). 

β. Του άρθρου 9 του Κώδικα Διοικητικής Διαδικασίας, 
ο οποίος κυρώθηκε με το άρθρο πρώτο του Ν. 2690/1999 
«Κύρωση του Κώδικα Διοικητικής Διαδικασίας και άλλες 
διατάξεις» (Α'45). 

γ. Του Ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ)-δημόσιο λογιστικό και άλλες διατάξεις» (Α' 143). 

δ. Του Π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας και Τουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γ ενικής Γ ραμματείας Βιομηχανίας στο Υπουργείο Οικο¬ 
νομίας, Ανάπτυξης και Τουρισμού» (Α' 114). 


ε. Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

στ. Του Π.δ. 116/2014 «Οργανισμός του Υπουργείου Ανά¬ 
πτυξης και Ανταγωνιστικότητας» (Α'185), όπως ισχύει. 

ζ. Της υπ’ αρ. 55565/22.5.2015 απόφασης του Υπουρ¬ 
γού Οικονομίας, Υποδομών, Ναυτιλίας και Τουρισμού 
«Μεταβίβαση του δικαιώματος υπογραφής «Με εντολή 
Υπουργού» στον Γενικό Γραμματέα του Υπουργείου 
Οικονομίας, Υποδομών, Ναυτιλίας και Τουρισμού, κα¬ 
θώς και στους Προϊσταμένους Γενικών Διευθύνσεων, 
Διευθύνσεων, Τμημάτων και Αυτοτελών Τμημάτων του 
πρώην Υπουργείου Ανάπτυξης και Ανταγωνιστικότητας 
(Π.δ. 116/2014, όπως ισχύει)» (Β' 992). 

2. Την ανάγκη εύρυθμης και αποδοτικής λειτουργίας 
των Υπηρεσιών της Γ ενικής Γ ραμματείας Εμπορίου και 
Προστασίας του Καταναλωτή του Υπουργείου Οικονο¬ 
μίας, Ανάπτυξης και Τουρισμού. 

3. Το γεγονός ότι, από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Κεφάλαιο Α 

Μεταβίβαση δικαιώματος υπογραφής στο Γ ενικό 

Γ ραμματέα Εμπορίου και Προστασίας Καταναλωτή 

Άρθρο 1 

Μεταβίβαση δικαιώματος υπογραφής στο Γ ενικό 

Γ ραμματέα Εμπορίου και Προστασίας Καταναλωτή 

Μεταβιβάζουμε στο Γ ενικό Γ ραμματέα Εμπορίου και 
Προστασίας Καταναλωτή, το δικαίωμα υπογραφής «Με 
εντολή Υπουργού» των παρακάτω πράξεων, εντολών 
και εγγράφων αρμοδιότητας των Γ ενικών Διευθύνσεων 
Αγοράς, Δημοσίων Συμβάσεων και Προμηθειών, καθώς 
και Προστασίας Καταναλωτή και Εποπτείας Αγοράς, 
αναφορικά με: 

1. Την έκδοση οδηγιών και εγκυκλίων προς τις υπηρε¬ 
σίες της Γ ενικής Γ ραμματείας Εμπορίου και Προστασίας 
Καταναλωτή για τον προγραμματισμό και το συντονι¬ 
σμό της δραστηριότητάς τους με σκοπό την αποτελε¬ 
σματική εφαρμογή της κυβερνητικής πολιτικής και την 
εύρυθμη λειτουργία τους στο πλαίσιο της παρεχομένης, 
δια της παρούσας, εξουσιοδότησης. 

2. Την υπογραφή τεχνικών δελτίων πράξης, υποερ- 
γου ή προτεινόμενης πράξης, τις τροποποιήσεις αυτών, 

καθώς και τις εκθέσεις ολοκλήρωσης που αφορούν σε 
έργα αρμοδιότητας της Γενικής Γραμματείας Εμπορίου 
και Προστασίας Καταναλωτή, χρηματοδοτούμενα από 
Κοινοτικά ή Εθνικά προγράμματα και πρωτοβουλίες. 

3. Τις πράξεις και τα έγγραφα αρμοδιότητας Διεύθυν¬ 
σης, εφόσον συμπράττουν σε αυτά τουλάχιστον δύο Δι¬ 
ευθύνσεις που δεν ανήκουν στην ίδια Γ ενική Διεύθυνση. 

4. Τις αποφάσεις, εγκυκλίους και έγγραφα αρμοδιό¬ 
τητας τουλάχιστον δύο Γ ενικών Διευθύνσεων. 

5. Τα έγγραφα που απευθύνονται στο Συμβούλιο της 
Επικράτειας, στο Ελεγκτικό Συνέδριο, καθώς και στις 
άλλες αρμόδιες δικαστικές αρχές, επί εκκρεμών, ενώ¬ 
πιον αυτών, υποθέσεων. 

6. Τα ερωτήματα για γνωμοδότηση προς το Νομικό 
Συμβούλιο του Κράτους για θέματα αρμοδιότητάς του. 

7. Την έκθεση των απόψεων της Διοίκησης, για θέματα 
αρμοδιότητάς του, ενώπιον των αρμόδιων δικαστικών 
αρχών. 

8. Τ ις απαντήσεις επί καταγγελιών για παραβάσεις του 
πρωτογενούς ή παράγωγου Κοινοτικού Δικαίου προς 
τη ΜΕΑ Βρυξελλών, μέσω του Υπουργείου Εξωτερικών. 

9. Τα έγγραφα, με τα οποία παρέχονται πληροφορί¬ 
ες επί θεμάτων μείζονος σημασίας και αποδεδειγμένα 
νομολογιακά λυμένων, στο εσωτερικό και το εξωτερικό. 

10. Τις απαντήσεις στα αιτήματα επανεξέτασης ή ανα¬ 
φορές παραπόνων ή καταγγελίες πολιτών ή νομικών 
προσώπων, κατά ενεργειών ή παραλείψεων των Οργά¬ 
νων των υπηρεσιών της Γ ενικής Γ ραμματείας Εμπορίου 
και Προστασίας Καταναλωτή. 

11. Τις βεβαιώσεις καταλογισμού αχρεωστήτως κατα- 
βληθεισών επιχορηγήσεων και κάθε σχετικού εγγράφου 
προς τις ΔΟΥ, μετά τη διαπίστωση της παράβασης και 
την έκδοση της σχετικής υπουργικής απόφασης. 

12. Τις εγκρίσεις ή απορρίψεις επί αιτήσεων ενδιαφε¬ 
ρομένων καθώς και τα εν γένει έγγραφα εκτελεστικού 
χαρακτήρα που εκδίδονται σε εκτέλεση διαταγμάτων ή 
αποφάσεων, εκτός των περιπτώσεων που αναφέρονται 
στα επόμενα άρθρα. 

13. Αποφάσεις επιβολής προστίμων καθώς και κάθε 
σχετικό έγγραφο προς τις ΔΟΥ για τη βεβαίωση των 
προστίμων. 

14. Εισηγήσεις για την κατάρτιση και εκτέλεση του 
Προϋπολογισμού της Γενικής Γραμματείας Εμπορίου 
και Προστασίας Καταναλωτή. 

15. Παραπομπή πρωτοκόλλων παραλαβής ή απόρριψης 
υλικών σε δευτεροβάθμια επιτροπή παραλαβής. 

Ιδ.Έγγραφα κατάπτωσης (δέσμευσης) υπέρ του Δημο¬ 
σίου των εγγυήσεων καλής εκτέλεσης των συμβάσεων ή 
προκαταβολής ή συμμετοχής σε διαγωνισμό της Γ ενικής 
Γραμματείας Εμπορίου και Προστασίας Καταναλωτή 
που είναι περιορισμένης ισχύος και ο προμηθευτής αρ- 
νείται την παράτασή τους ή για παρακράτηση προστί¬ 
μου, τόκου, έκπτωσης ή άλλης απαίτησης του Δημοσίου. 

17. Προσκλήσεις για υποβολή προσφορών από 600.001 
(εξακόσιες χιλιάδες και ένα) μέχρι 3.000.000 (τρία εκα¬ 
τομμύρια) ευρώ. 

18. Αποφάσεις σε αιτήματα προμηθευτών για αναθε¬ 
ώρηση κυρώσεων που έχουν επιβληθεί με αποφάσεις 
Γ ενικού Διευθυντή. 

19/Εγγραφα προς το Ελεγκτικό Συνέδριο για τον προ¬ 
ληπτικό έλεγχο νομιμότητας των συμβάσεων σύμφωνα 
με το άρθρο 8 του Ν. 2741/1999. 


20. Αποφάσεις που αφορούν στα παρακάτω θέματα 
δημοσίων συμβάσεων που διαχειρίζεται η Γ ενική Γ ραμ- 
ματεία Εμπορίου και Προστασίας Καταναλωτή, βάσει 
της εκάστοτε ισχύουσας νομοθεσίας: 

α. Διακηρύξεις διαγωνισμών - αποφάσεις αναβολών, 
επαναλήψεις διαγωνισμών από 1.000.001 (ένα εκατομ¬ 
μύριο και ένα) μέχρι 3.000.000 (τρία εκατομμύρια) ευρώ. 

β. Αποφάσεις αποδοχής αιτήσεων συμμετοχής σε 
κλειστό διαγωνισμό από 600.001 (εξακόσιες χιλιάδες 
και ένα) μέχρι 3.000.000 (τρία εκατομμύρια) ευρώ. 

γ. Αποφάσεις αξιολόγησης των στοιχείων των προ¬ 
σφορών πλην των οικονομικών από 500.001 (πεντακό¬ 
σιες χιλιάδες και ένα) μέχρι 1.000.000 (ένα εκατομμύριο) 
ευρώ. 

δ. Κατακυρώσεις διαγωνισμών για προμήθεια ειδών: 
αα. Όταν η κατακύρωση γίνεται μετά από ομόφωνη 
γνωμοδότηση του αρμόδιου συλλογικού οργάνου από 
500.001 (πεντακόσιες χιλιάδες και ένα) μέχρι 1.000.000 
(ένα εκατομμύριο) ευρώ. 

ββ. Όταν η κατακύρωση γίνεται κατόπιν γνωμοδό¬ 
τησης κατά πλειοψηφία του συλλογικού οργάνου από 
300.001 (τριακόσιες χιλιάδες και ένα) μέχρι 800.000 
(οκτακόσιες χιλιάδες) ευρώ. 

ε. Ματαιώσεις διαγωνισμών μετά από πρόταση του 
φορέα ή γνωμοδότηση της Επιτροπής Προμηθειών από 
750.001 (επτακόσιες πενήντα χιλιάδες και ένα) ευρώ 
και άνω. 

στ. Αποφάσεις σε ενστάσεις κατά συμμετοχής προ¬ 
μηθευτή σε διαγωνισμό, ή κατά της διενέργειας διαγω¬ 
νισμού, ή κατά της διακήρυξης από 500.001 (πεντακό¬ 
σιες χιλιάδες και ένα) μέχρι 1.000.000 (ένα εκατομμύριο) 
ευρώ. 

ζ. Κήρυξη προμηθευτή έκπτωτου και προμήθεια του 
είδους σε βάρος του με οποιοδήποτε τρόπο από 500.001 
(πεντακόσιες χιλιάδες και ένα) μέχρι 1.000.000 (ένα εκα¬ 
τομμύριο) ευρώ. 

η. Καταλογισμός του διαφέροντος σε βάρος έκπτωτου 
προμηθευτή και επιβολή των προβλεπομένων άλλων 
κυρώσεων από 500.001 (πεντακόσιες χιλιάδες και ένα) 
μέχρι 1.000.000 (ένα εκατομμύριο) ευρώ. 

0. Αποκλεισμός συμμετοχής προμηθευτή σε διαγω¬ 
νισμό για οποιαδήποτε αιτία εφόσον η γνωμοδότηση 
των Συλλογικών Οργάνων είναι ομόφωνη από 500.001 
(πεντακόσιες χιλιάδες και ένα) έως 1.000.000 (ένα εκα¬ 
τομμύριο) ευρώ. 

ι.Έγκριση παραλαβής ή απόρριψης είδους για χρονική 
υπερημερία προμηθευτή ή ποιοτικές αποκλίσεις του εί¬ 
δους και αντικατάσταση ή όχι αυτού σε ύψος αξίας της 
υπό κρίση ποσότητας από 1.000.001 (ένα εκατομμύριο 
και ένα) ευρώ και άνω. 

ια. Αποφάσεις για την απαλλαγή προμηθευτού από 
την υποχρέωση προσκόμισης υπολοίπου συμβατικής 
ποσότητας εφόσον η γνωμοδότηση των συλλογικών ορ¬ 
γάνων είναι ομόφωνη, όταν το ύψος της σύμβασης είναι 
από 1.000.001 (ένα εκατομμύριο και ένα) ευρώ και άνω. 

ιβ. Αποφάσεις για την απαλλαγή από την υποχρέωση 
προσκόμισης υπολοίπου συμβατικής ποσότητας, εφόσον 
η γνωμοδότηση των συλλογικών οργάνων είναι κατά 
πλειοψηφία από 500.001 (πεντακόσιες χιλιάδες και ένα) 
μέχρι 1.000.000 (ένα εκατομμύριο) ευρώ, 
ιγ. Αυτοδίκαιη παραλαβή ειδών συμβάσεων Δημοσίου, 
ιδ. Παράταση συμβατικού χρόνου παράδοσης ή φόρ- 
τωσης του είδους, με επιφύλαξη των δικαιωμάτων του 

Δημοσίου επιβολής προστίμου για εκπρόθεσμη παρά¬ 
δοση ή εκφόρτωση. 

ιε. Μετάθεση συμβατικού χρόνου παράδοσης ή φόρ- 
τωσης του είδους. 

ιστ. Συνέχιση διαγωνισμών πέραν του διπλάσιου ισχύ¬ 
ος των προσφορών. 

21. Αποφάσεις επιβολής ή μη προστίμου για εκπρόθε¬ 
σμη παράδοση ή φόρτωση συμβατικού είδους ή έκπτω¬ 
σης τιμής για ποιοτικές αποκλίσεις ή επιβολής ποινής 
για αντισυμβατική ενέργεια του προμηθευτή κ,λπ., σε 
ύψος προστίμου, από 100.001 (εκατό χιλιάδες και ένα) 
ευρώ και άνω. 

22. Όλα τα έγραφα που απευθύνονται σε Προέδρους 
ή Διοικητές Οργανισμών ή Αυτοτελών Υπηρεσιών ή γε¬ 
νικά σε επικεφαλής φορέων του Δημοσίου Τομέα επί 
θεμάτων αρμοδιοτήτων των Διευθύνσεων της Γενικής 
Διεύθυνσης Δημοσίων Συμβάσεων και Προμηθειών. 

23. Αποφάσεις ορισμού αρμοδίων υπαλλήλων, σύμφω¬ 
να με το άρθρο 39α του Ν. 2190/1920 για την άσκηση του 
ελέγχου, που ορίζουν τα άρθρα 51, 53 του ίδιου νόμου, 
επί των Ανωνύμων Εταιρειών. 

24. Εντολές για διενέργεια κοστολογικών ερευνών. 

25. Αποφάσεις για περιορισμό αμοιβής των Ορκωτών 
Ελεγκτών (άρθρο 36 Κ.Ν. 2190/1920). 

26. Αποφάσεις επιβολής διοικητικών κυρώσεων και 
αποφάσεις επιβολής προστίμου, σύμφωνα με τις διατά¬ 
ξεις του άρθρου 13α του Ν.2251/1994, όπως τροποποιή¬ 
θηκε και ισχύει, για ποσά από 50.001 (πενήντα χιλιάδες 
και ένα) μέχρι 300.000 (τριακόσιες χιλιάδες) ευρώ. 

27. Αποφάσεις επιβολής προστίμου, σύμφωνα με το 
άρθρο 77 του Ν. 3862/2010 για ποσά από 50.001 (πενήντα 
χιλιάδες και ένα) μέχρι 300.000 (τριακόσιες χιλιάδες) 
ευρώ. 

28. Αποφάσεις επιβολής προστίμου, σύμφωνα με το 
άρθρο 30 του Ν. 4141/2013 για ποσά από 50.001 (πενήντα 
χιλιάδες και ένα) μέχρι 300.000 (τριακόσιες χιλιάδες) 
ευρώ. 

29. Αποφάσεις επιβολής προστίμου, σύμφωνα με το 
άρθρο 24 του Ν. 4021/2011 για ποσά από 50.001 (πενήντα 
χιλιάδες και ένα) μέχρι 300.000 (τριακόσιες χιλιάδες) 
ευρώ. 

30. Αποφάσεις επιβολής προστίμου, σύμφωνα με το 
άρθρο 10 του Ν. 3758/2009 (Α' 68) για ποσά από 50.001 
(πενήντα χιλιάδες και ένα) μέχρι 250.000 (διακόσιες πε¬ 
νήντα χιλιάδες) ευρώ. 

31. Την πρόταση για την έκδοση πράξεων σε εφαρμο¬ 
γή του Ν. 4155/2013 (Α' 122) και την εν γένει υλοποίηση 
του Εθνικού Συστήματος Ηλεκτρονικών Δημοσίων Συμ¬ 
βάσεων και των Κεντρικών Αρχών Προμηθειών. 

32. Τις αποφάσεις σύστασης και συγκρότησης ομάδων 
εργασίας και πάσης φύσεως μη αμειβόμενων επιτρο¬ 
πών σε θέματα αρμοδιότητας της Γ ενικής Γ ραμματείας 
Εμπορίου και Προστασίας Καταναλωτή. 

33. Την αξιολόγηση, διαβίβαση σε άλλες υπηρεσίες 
του Υπουργείου των αιτημάτων των εποπτευόμενων 
Φορέων. 

34. Την υπόδειξη προς τη Διεύθυνση Νομοθετικού Συ¬ 
ντονισμού και Εποπτείας Νομικών Προσώπων υπαλλή¬ 
λων της Γ ενικής Γ ραμματείας Εμπορίου και Προστασίας 
Καταναλωτή ως εκπροσώπων σε Συλλογικά Όργανα. 

35. Τ ις απαντήσεις προς το Αυτοτελές Γ ραφείο Κοινο¬ 
βουλευτικού Ελέγχου του Υπουργείου Οικονομίας, Ανά¬ 
πτυξης και Τουρισμού επί ερωτήσεων κοινοβουλευτικού 


ελέγχου που αφορούν θέματα της Γ ενικής Γ ραμματείας 
Εμπορίου και Προστασίας Καταναλωτή. 

36. Τ ις εντολές για τη διενέργεια κλαδικών μελετών. 

37. Τα έγγραφα με προτάσεις για την εξειδίκευση 
δράσεων των ΕΠ του ΕΣΠΑ 2014-2020, αρμοδιότητας 
της Γ ενικής Γ ραμματείας Εμπορίου και Προστασίας Κα¬ 
ταναλωτή, μέχρι να εκδοθεί η κοινή υπουργική απόφαση 
για τη σύσταση της επιτελικής δομής του Υπουργείου 
Οικονομίας, Ανάπτυξης και Τουρισμού, σύμφωνα με το 
άρθρο 58, παράγραφος 3 του Ν. 4314/2014 (Α' 265). 

38. Τις απαντήσεις, μέσω του Υπουργείου Εξωτερι¬ 
κών, επί προδικαστικών ερωτημάτων, αρμοδιότητας 
της Γενικής Γραμματείας Εμπορίου και Προστασίας 
Καταναλωτή, που υποβάλλονται στο Δικαστήριο της 
Ευρωπαϊκής Ένωσης. 

ΚΕΦΑΛΑΙΟ Β 

Μεταβίβαση δικαιώματος υπογραφής σε Προϊσταμέ¬ 
νους Γ ενικών Διευθύνσεων, Διευθύνσεων, Μονάδων 
καιΤμημάτων 

Άρθρο 2 

Γ ενική μεταβίβαση δικαιώματος υπογραφής στους 
Προϊστάμενους Γ ενικών Διευθύνσεων 

Στους Προϊσταμένους των Γ ενικών Διευθύνσεων της 
Γενικής Γραμματείας Εμπορίου και Προστασίας Κα¬ 
ταναλωτή του Υπουργείου Οικονομίας, Ανάπτυξης και 
Τουρισμού μεταβιβάζουμε την αρμοδιότητα και το δικαί¬ 
ωμα υπογραφής «Με εντολή Υπουργού» των παρακάτω 
πράξεων, εντολών και εγγράφων αρμοδιότητας της ως 
άνω Γ ενικής Γ ραμματείας που αφορούν: 

1. Αποφάσεις και έγγραφα αρμοδιότητας τουλάχιστον 
δύο Διευθύνσεων. 

2. Τη χορήγηση αδειών στους προϊσταμένους των 
Διευθύνσεων της Γ ενικής Διεύθυνσής τους. 

3. Την αλληλογραφία με άλλες Υπηρεσίες ή Φορείς 
για θέματα της Γ ενικής Γ ραμματείας Εμπορίου και Προ¬ 
στασίας Καταναλωτή. 

4. Τ ις απαντήσεις σε αιτήματα επανεξέτασης ή αναφο¬ 
ρές παραπόνων ή καταγγελίες πολιτών κατά πράξεων 
ή παραλείψεων υπηρεσιακών οργάνων. 

5. Την έγκριση χορήγησης ή μη αντιγράφων εγγράφων 
από το τηρούμενο στη Γ ενική Διεύθυνση Αρχείο, σύμ¬ 
φωνα με τις διατάξεις του άρθρου 5 του Ν. 2690/1999 
(Α' 45), όπως κάθε φορά ισχύει, και των άρθρων 4 και 
5 του Ν. 3448/2006 (Α' 57) όπως κάθε φορά ισχύει, κα¬ 
θώς και έγκριση χορήγησης αντιγράφων των εγγρά¬ 
φων αυτών, συμπεριλαμβανομένης και της έγκρισης 
γνωστοποίησης διοικητικών εγγράφων, σύμφωνα με 
τις κείμενες διατάξεις, τα οποία περιέχουν απλά προ¬ 
σωπικά δεδομένα. 

6. Την έκδοση γενικών οδηγιών και ερμηνευτικών εγκυ¬ 
κλίων που αναφέρονται σε θέματα αρμοδιότητας της 
Γ ενικής Διεύθυνσης, εφόσον έχουν επιλυθεί ή διευκρινι¬ 
στεί ή υπάρχει σχετική νομολογία ή γνωμοδότηση Ν.Σ.Κ., 
η οποία έχει γίνει αποδεκτή από τον οικείο Υπουργό ή 
το αρμόδιο όργανο. 

7. Την εισήγηση για τη συμμετοχή των υπαλλήλων 
τους σε συνέδρια, διημερίδες, ημερίδες και σεμινάρια 
στο εσωτερικό ή το εξωτερικό. 

8. Τα έγγραφα, οδηγίες ή αποφάσεις που αφορούν 
στην εύρυθμη λειτουργία της Γενικής Διεύθυνσης, τις 
ετήσιες απολογιστικές εκθέσεις και τις αποφάσεις στο- 
χοθεσίας της Γ ενικής Διεύθυνσης. 

Άρθρο 3 

Γενική μεταβίβαση δικαιώματος υπογραφής στους 
Προϊστάμενους Διευθύνσεων 

Στους Προϊστάμενους των Διευθύνσεων της Γ ενικής 
Διεύθυνσης Αγοράς, της Γενικής Διεύθυνσης Δημοσί¬ 
ων Συμβάσεων και Προμηθειών, καθώς και της Γ ενικής 
Διεύθυνσης Προστασίας Καταναλωτή και Εποπτείας 
της Αγοράς της Γενικής Γραμματείας Εμπορίου και 
Προστασίας Καταναλωτή μεταβιβάζουμε το δικαίωμα 
υπογραφής «Με εντολή Υπουργού» των παρακάτω πρά¬ 
ξεων, εντολών και εγγράφων που αφορούν: 

1. Τα έγγραφα, οδηγίες ή αποφάσεις που αφορούν 
στην εύρυθμη λειτουργία της Διεύθυνσης. 

2. Χορήγηση αδειών στους προϊσταμένους των Τμη- 
μάτων και τους υπαλλήλους της Διεύθυνσής τους. 

3. Τις ετήσιες απολογιστικές εκθέσεις και τις αποφά¬ 
σεις στοχοθεσίας της Διεύθυνσης. 

4. Τ ις απαντήσεις σε ερωτήματα για διευκρινίσεις σε 
θέματα της Διεύθυνσης, για τα οποία όμως υπάρχουν 
νομολογιακές λύσεις ή είναι δεδομένη η πρακτική του 
Υπουργείου, καθώς και απαντήσεις σε αιτήματα Υπηρε¬ 
σιών, πολιτών ή υπαλλήλων, με τις οποίες παρέχονται 
πληροφορίες. 

5. Την παροχή στατιστικών στοιχείων και αντιγράφων 
μελετών ή εκθέσεων. 

6. Τις εγκυκλίους που αναφέρονται σε θέματα αρ¬ 
μοδιότητας της Διεύθυνσης, εφόσον έχουν επιλυθεί ή 
διευκρινιστεί ή υπάρχει σχετική νομολογία ή γνωμο¬ 
δότηση Ν.Σ.Κ., εφόσον έχει γίνει δεκτή από τον οικείο 
Υπουργό ή το αρμόδιο όργανο. 

7. Την έγκριση χορήγησης ή μη αντιγράφων εγγράφων 
από το τηρούμενο στη Διεύθυνση Αρχείο, σύμφωνα με 
τις διατάξεις του άρθρου 5 του Ν. 2690/1999 (Α' 45), 
όπως κάθε φορά ισχύει, και των άρθρων 4 και 5 του 
Ν. 3448/2006 (Α' 57) όπως κάθε φορά ισχύει, καθώς και 
έγκριση χορήγησης αντιγράφων των εγγράφων αυτών, 
συμπεριλαμβανομένης και της έγκρισης γνωστοποίησης 
διοικητικών εγγράφων, σύμφωνα με τις κείμενες διατά¬ 
ξεις, τα οποία περιέχουν απλά προσωπικά δεδομένα ή 
έχουν χαρακτηρισθεί ως εμπιστευτικά. 

8. Διαβίβαση εγγράφων από Διεύθυνση σε Διεύθυνση. 

9. Απαντήσεις σε ερωτήματα Υπηρεσιών και Νομικών 
Προσώπων, εφόσον είναι νομολογιακά λυμένα. 

10. Πράξεις για τη θέση εγγράφων στο Αρχείο για 
θέματα αρμοδιότητας περισσοτέρων τμημάτων, καθώς 
και έγκριση χορήγησης αντιγράφων των εγγράφων αυ¬ 
τών, συμπεριλαμβανομένης και της έγκρισης γνωστο¬ 
ποίησης διοικητικών εγγράφων κατά το άρθρο 16 του 
Ν. 1599/1986. 

ΙΙ.'Εγγραφα με τα οποία ζητούνται ή παρέχονται πλη¬ 
ροφορίες για την εφαρμογή και ερμηνεία της νομοθε¬ 
σίας, εφόσον γί αυτά έχουν αποφανθεί, τα κατά νόμο, 
αρμόδια όργανα. 

12. Απαντήσεις σε αιτήσεις παραπόνων πολιτών και 
Νομικών Προσώπων σε πρώτο βαθμό. 

13. Αποφάσεις ορισμού μελών πρωτοβάθμιων επιτρο¬ 
πών παραλαβής. 

14. Αποφάσεις σε αιτήματα προμηθευτών για αναθε¬ 
ώρηση κυρώσεων που έχουν επιβληθεί με αποφάσεις 
Προϊσταμένων Τμημάτων. 

15. Έγγραφα προς Συμβούλους Οικονομικών και Εμπο¬ 
ρικών Υποθέσεων για λήψη πληροφοριών και στοιχείων 
σε θέματα της κατά περίπτωση αρμόδιας Διεύθυνσης. 


16. Έγγραφα προς συλλόγους, ομοσπονδίες και άλ¬ 
λους φορείς για την παροχή πληροφοριών και στοιχείων 
σε θέματα της κατά περίπτωση αρμόδιας Διεύθυνσης. 

17. Τις απαντήσεις σε ερωτήματα Υπηρεσιών ή νομι¬ 
κών προσώπων, στο πλαίσιο της παρεχόμενης, δια της 
παρούσας, εξουσιοδότησης. 

18. Την αλληλογραφία με τις Διευθύνσεις του Υπουρ¬ 
γείου καθώς και αυτή που αναφέρεται σε κατευθύνσεις 
και οδηγίες για θέματα αρμοδιότητας τους. 

19. Τις αποφάσεις καταστροφής εκκαθαρισθέντων 
αρχείων. 

20. Έκδοση πιστοποιητικών και βεβαιώσεων για νόμιμη 
χρήση, σε θέματα που μπορούν κατά νόμο να βεβαιω¬ 
θούν από τα στοιχεία που τηρούνται στην Υπηρεσία, 
εφόσον τούτο δεν αντίκειται σε απαγορευτική διάταξη. 

Αρθρο 4 

Γ ενική μεταβίβαση δικαιώματος υπογραφής στους 
Προϊστάμενους Τμημάτων 

Μεταβιβάζουμε στους Προϊσταμένους των Τμημάτων 
της Γ ενικής Γ ραμματείας Εμπορίου και Προστασίας Κα¬ 
ταναλωτή το δικαίωμα υπογραφής «με εντολή Υπουρ¬ 
γού» των παρακάτω πράξεων, εντολών και εγγράφων 
που αφορούν: 

1. Τις απαντήσεις σε ερωτήματα φορέων ή πολιτών 
για τα οποία έχει ήδη λάβει θέση το Υπουργείο ή έχει 
προηγηθεί σχετική εγκύκλιος ή είναι παγιωμένη η θέση 
της Υπηρεσίας, με σειρά σχετικών απαντήσεων και που 
έχουν λυθεί με πάγια νομολογία, πλην των περιπτώσε¬ 
ων, για τις οποίες εξουσιοδοτούνται άλλα υπηρεσιακά 
όργανα. 

2. Τα προπαρασκευαστικά, υπομνηστικά και διαβιβα¬ 
στικά έγγραφα, καθώς και εκείνα με τα οποία ζητού¬ 
νται ή παρέχονται πληροφορίες ή ανακοινώνονται ή 
κοινοποιούνται αποφάσεις του Υπουργείου ή και άλλων 
φορέων. 

3. Τα διαδικαστικού περιεχομένου έγγραφα, πλην των 
περιπτώσεων για τις οποίες ειδικά εξουσιοδοτούνται 
άλλα υπηρεσιακά όργανα. 

4. Τ ις βεβαιώσεις και τα πιστοποιητικά, για κάθε νό¬ 
μιμη χρήση, σε θέματα, που, σύμφωνα με το νόμο, είναι 
δυνατό να βεβαιωθούν από στοιχεία που τηρούνται στην 
Υπηρεσία, εκτός από τις περιπτώσεις για τις οποίες 
ειδικά εξουσιοδοτούνται άλλα υπηρεσιακά όργανα. 

5. Τα έγγραφα με τα οποία διαβιβάζονται στις αρ¬ 
μόδιες Υπηρεσίες αναφορές φορέων ή πολιτών, που 
αναρμόδια υποβλήθηκαν στο Υπουργείο. 

6. Τις αποφάσεις καθορισμού στόχων για τους υπαλ¬ 
λήλους που υπάγονται στο Τμήμα. 

7. Έγγραφα διαδικαστικού περιεχομένου που αφορούν 
στη συμπλήρωση στοιχείων ελλιπούς αλληλογραφίας. 

8. Έγγραφα που αφορούν στα εξής: 

α) Διαβιβαστικά και υπομνηστικά στα οποία παρέχο¬ 
νται, ζητούνται ή διακινούνται πληροφορίες ή στατιστι¬ 
κά στοιχεία μη κανονιστικού περιεχομένου. 

β) Απαντήσεις για την ενημέρωση των ενδιαφερομέ¬ 
νων στην πορεία των υποθέσεών τους. 

9. Πράξεις με τις οποίες τοποθετούνται έγγραφα στο 
αρχείο, μετά και την ολοκλήρωση των οφειλομένων, 
βάσει νόμου, διοικητικών ενεργειών. 

10. Περιλήψεις αποφάσεων και πράξεων, που δημο¬ 
σιεύονται στην Εφημερίδα της Κυβερνήσεως και στον 
ημερήσιο τύπο, καθώς και εντολές δημοσίευσης, στην 

Εφημερίδα της Κυβερνήσεως, Προεδρικών Διαταγμάτων 
και λοιπών πράξεων. 

11. Ανακοίνωση ή κοινοποίηση Προεδρικών Διαταγμά¬ 
των, Υπουργικών αποφάσεων, εγκυκλίων και αποφάσε¬ 
ων συλλογικών οργάνων, καθώς και τα έγγραφα που 
εκδίδονται σε εκτέλεση αυτών. 

12/Εγγραφα με τα οποία διαβιβάζονται κάθε είδους 
έγγραφα, όπως εκείνα με τα οποία επιστρέφονται ή 
αναζητούνται αλληλογραφίες, για θέματα της αρμο- 
διότητάς τους. 

13/Εγγραφα σχετικά με τον εκτελωνισμό υλικών προς 
τελωνεία, Τράπεζες, ναυτικά πρακτορεία, εκτελωνιστές, 
ενδιαφερόμενες υπηρεσίες κλπ. 

14. Αποφάσεις έγκρισης εξόδων εκτελωνισμού ασφα¬ 
λίσεων και του ποιοτικού και ποσοτικού ελέγχου. 

15. Έγγραφα προς το Γ.Χ.Κ. ή άλλο εργαστήριο με 
σκοπό την επανεξέταση ειδών που αρχικά παρουσίασαν 
συμβατικές ή άλλες αποκλίσεις. 

16. Εκκαθάριση συμβάσεων και αποστολή αιτήσεων 
στην Υπηρεσία Δημοσιονομικού Ελέγχου. 

17. Έγγραφα διαβιβαστικά μακροσκοπικών πρωτο¬ 
κόλλων, εκθέσεων χημικών ή μηχανικών, αντιγράφων 
οριστικών πρωτοκόλλων παραλαβής ή απόρριψης, Δ/ 
ξεων, συμβάσεων, αποφάσεων κατακύρωσης για την 
παροχή τελικής έγκρισης κ.λπ. 

18. Πράξεις θεώρησης συμβάσεων. 

19. Επιστροφή εγγυητικών επιστολών ή γραμματίων 
παρακαταθήκης. 

Αρθρο 5 

Ειδική μεταβίβαση δικαιώματος υπογραφής σε 
Προϊσταμένους Γενικών Διευθύνσεων 

Μεταβιβάζουμε επιπλέον στους Προϊσταμένους των 
Γενικών Διευθύνσεων Αγοράς, Δημοσίων Συμβάσεων 
και Προμηθειών, καθώς και Προστασίας Καταναλωτή 
και Εποπτείας της Αγοράς το δικαίωμα να υπογράφουν 
«με εντολή Υπουργού», ως εξής: 

Α. Στον Προϊστάμενο της Γ ενικής Διεύθυνσης Αγοράς 
μεταβιβάζουμε επιπλέον το δικαίωμα υπογραφής «Με 
εντολή Υπουργού» των παρακάτω πράξεων, εντολών 
και εγγράφων που αφορούν: 

1. Αίτηση προς το αρμόδιο δικαστήριο για τη διενέρ¬ 
γεια ελέγχου (άρθρο 40, παρ. 1, περ. γ του Κ.Ν. 2190/1920) 
επί των εποπτευομένων, από το Υπουργείο Οικονομίας, 
Ανάπτυξης και Τουρισμού (Γενική Γραμματεία Εμπορίου 
και Προστασίας Καταναλωτή), ανωνύμων εταιρειών. 

2. Έγγραφα (π.χ. μηνυτήριες αναφορές) για την εφαρ¬ 
μογή των άρθρων 54 επ. του Κ.Ν. 2190/1920, σχετικά 
με τις εποπτευόμενες από το Υπουργείο Οικονομίας, 
Ανάπτυξης και Τουρισμού, Ανώνυμες Εταιρείες. 

Β. Στον Προϊστάμενο της Γ ενικής Διεύθυνσης Δημοσί¬ 
ων Συμβάσεων και Προμηθειών μεταβιβάζουμε επιπλέον 
το δικαίωμα υπογραφής «Με εντολή Υπουργού» των πα¬ 
ρακάτω πράξεων, εντολών και εγγράφων που αφορούν: 

1. Αποφάσεις σε αιτήματα προμηθευτών για αναθε¬ 
ώρηση κυρώσεων που έχουν επιβληθεί με απόφαση 
Διευθυντή. 

2. Αποφάσεις ορισμού μελών των δευτεροβαθμίων 
επιτροπών παραλαβής. 

3. Αποφάσεις που αφορούν τα παρακάτω θέματα δη¬ 
μοσίων συμβάσεων που διαχειρίζεται η Γ ενική Γ ραμμα¬ 
τεία Εμπορίου και Προστασίας Καταναλωτή, βάσει της 
εκάστοτε ισχύουσας νομοθεσίας: 


α. Διακηρύξεις διαγωνισμών - αποφάσεις αναβολών, 
επαναλήψεις διαγωνισμών μέχρι 1.000.000 (ένα εκα¬ 
τομμύριο) ευρώ. 

β. Αποφάσεις αποδοχής αιτήσεων συμμετοχής σε 
κλειστό διαγωνισμό μέχρι 600.000 (εξακόσιες χιλιάδες) 
ευρώ. 

γ. Αποφάσεις αξιολόγησης των στοιχείων των προ¬ 
σφορών πλην των οικονομικών μέχρι 500.000 (πεντα¬ 
κόσιες χιλιάδες) ευρώ. 

δ. Κατακυρώσεις διαγωνισμών για προμήθεια ειδών: 
αα. Όταν η κατακύρωση γίνεται μετά από ομόφωνη 
γνωμοδότηση του αρμόδιου συλλογικού οργάνου μέχρι 
500.000 (πεντακόσιες χιλιάδες) ευρώ. 

ββ. Όταν η κατακύρωση γίνεται κατόπιν γνωμοδότη¬ 
σης κατά πλειοψηφία του συλλογικού οργάνου μέχρι 
300.000 (τριακόσιες χιλιάδες) ευρώ. 

ε. Ματαιώσεις διαγωνισμών μετά από πρόταση του 
φορέα ή γνωμοδότηση της Επιτροπής Προμηθειών μέχρι 
750.000 (επτακόσιες πενήντα χιλιάδες) ευρώ. 

στ. Αποφάσεις σε ενστάσεις κατά συμμετοχής προ¬ 
μηθευτή σε διαγωνισμό, ή κατά της διενέργειας διαγω¬ 
νισμού, ή κατά της διακήρυξης μέχρι 500.000 (πεντακό¬ 
σιες χιλιάδες) ευρώ. 

ζ. Κήρυξη προμηθευτή έκπτωτου και προμήθεια του 
είδους σε βάρος του με οποιοδήποτε τρόπο μέχρι 
500.000 (πεντακόσιες χιλιάδες) ευρώ. 

η. Καταλογισμός του διαφέροντος σε βάρος έκπτωτου 
προμηθευτή και επιβολή των προβλεπομένων άλλων 
κυρώσεων μέχρι 500.000 (πεντακόσιες χιλιάδες) ευρώ. 

θ. Αποκλεισμός συμμετοχής προμηθευτή σε διαγω¬ 
νισμό για οποιαδήποτε αιτία εφόσον η γνωμοδότηση 
των Συλλογικών Οργάνων είναι ομόφωνη έως 500.000 
(πεντακόσιες χιλιάδες) ευρώ. 

ι.Έγκριση παραλαβής ή απόρριψης είδους για χρονική 
υπερημερία προμηθευτή ή ποιοτικές αποκλίσεις του 
είδους και αντικατάσταση ή όχι αυτού σε ύψος αξίας 
της υπό κρίση ποσότητας έως 1.000.000 (ένα εκατομ¬ 
μύριο) ευρώ. 

ια. Αποφάσεις για την απαλλαγή προμηθευτού από 
την υποχρέωση προσκόμισης υπολοίπου συμβατικής 
ποσότητας εφόσον η γνωμοδότηση των συλλογικών 
οργάνων είναι ομόφωνη, όταν το ύψος της σύμβασης 
είναι μέχρι 1.000.000 (ένα εκατομμύριο) ευρώ. 

ιβ. Αποφάσεις για την απαλλαγή από την υποχρέωση 
προσκόμισης υπολοίπου συμβατικής ποσότητας, εφόσον 
η γνωμοδότηση των συλλογικών οργάνων είναι κατά 
πλειοψηφία μέχρι 500.000 (πεντακόσιες χιλιάδες) ευρώ. 

4. Αποφάσεις για ποιοτικές αποκλίσεις ή επιβολής ποι¬ 
νής για αντισυμβατική ενέργεια του προμηθευτή κ.λπ., 
σε ύψος προστίμου, από 50.001 (πενήντα χιλιάδες και 
ένα) έως 100.000 (εκατό χιλιάδες) ευρώ. 

5. Προσκλήσεις για υποβολή προσφορών έως 600.000 
(εξακόσιες χιλιάδες) ευρώ. 

Γ. Στον Προϊστάμενο της Γενικής Διεύθυνσης Προ¬ 
στασίας Καταναλωτή και Εποπτείας της Αγοράς με¬ 
ταβιβάζουμε επιπλέον το δικαίωμα υπογραφής «Με 
εντολή Υπουργού» των παρακάτω πράξεων, εντολών 
και εγγράφων που αφορούν: 

1. Αποφάσεις επιβολής διοικητικών κυρώσεων και απο¬ 
φάσεις επιβολής προστίμου, σύμφωνα με τις διατάξεις 
του άρθρου 13α του Ν.2251/1994, όπως τροποποιήθηκε 
και ισχύει, για ποσά από 5.001 (πέντε χιλιάδες και ένα) 
μέχρι 50.000 (πενήντα χιλιάδες) ευρώ. 

2. Αποφάσεις επιβολής προστίμου, σύμφωνα με το 
άρθρο 77 του Ν. 3862/2010 για ποσά από 5.000 (πέντε 
χιλιάδες) μέχρι 50.000 (πενήντα χιλιάδες) ευρώ. 

3. Αποφάσεις επιβολής προστίμου, σύμφωνα με το 
άρθρο 30 του Ν. 4141/2013 για ποσά από 5.000 (πέντε 
χιλιάδες) μέχρι 50.000 (πενήντα χιλιάδες) ευρώ. 

4. Αποφάσεις επιβολής προστίμου, σύμφωνα με το 
άρθρο 24 του Ν. 4021/2011 για ποσά από 15.000 (δεκα¬ 
πέντε χιλιάδες) μέχρι 50.000 (πενήντα χιλιάδες) ευρώ. 

5. Αποφάσεις επιβολής προστίμου, σύμφωνα με το 
άρθρο 2 παρ. 4 του Ν. 3869/2010 για ποσά από 5.001 
(πέντε χιλιάδες και ένα) έως 10.000 (δέκα χιλιάδες) ευρώ. 

6. Αποφάσεις επιβολής προστίμου, σύμφωνα με το 
άρθρο 10 του Ν. 3758/2009 για ποσά από 5.000 (πέντε 
χιλιάδες) μέχρι 50.000 (πενήντα χιλιάδες) ευρώ. 

7. Αποφάσεις επί διοικητικών προσφυγών κατά απο¬ 
φάσεων επιβολής προστίμου, που εκδίδονται κατ’ εφαρ¬ 
μογή των διατάξεων του άρθρου 13 α του Ν. 2251/1994, 
όπως συμπληρώθηκε με το άρθρο 17 του Ν. 3587/2007, 
για ποσά από 500 (πεντακόσια) μέχρι 5.000 (πέντε χι¬ 
λιάδες) ευρώ. 

8. Αποφάσεις επί διοικητικών προσφυγών κατά απο¬ 
φάσεων επιβολής προστίμου, που εκδίδονται κατ’ 
εφαρμογή των διατάξεων του άρθρου 2 παρ. 4 του 
Ν. 3869/2010, για ποσά από 500 (πεντακόσια) μέχρι 5.000 
(πέντε χιλιάδες) ευρώ. 

9. Αποφάσεις επί διοικητικών προσφυγών κατά αποφά¬ 
σεων σύστασης, σύμφωνα με τις διατάξεις του άρθρου 
13α του Ν. 2251/1994, όπως συμπληρώθηκε με το άρθρο 
17 του Ν. 3587/2007 και το άρθρο 42 του Ν.4177/2013. 

Άρθρο 6 

Ειδική μεταβίβαση δικαιώματος υπογραφής σε 
Προϊσταμένους Διευθύνσεων 

Μεταβιβάζουμε επιπλέον στους Προϊσταμένους των 
οργανικών μονάδων των Διευθύνσεων Εταιρειών και 
Γενικού Εμπορικού Μητρώου, Διαχείρισης και Εκτέλεσης 
Διαγωνιστικών Διαδικασιών, Πολιτικής και Ενημέρωσης 
Καταναλωτή, Προστασίας Καταναλωτή και Εμπορικής 
Ιδιοκτησίας το δικαίωμα να υπογράφουν «με εντολή 
Υπουργού», ως εξής: 

Α. Στον Προϊστάμενο της Διεύθυνσης Εταιρειών και 
Γενικού Εμπορικού Μητρώου μεταβιβάζουμε επιπλέον 
το δικαίωμα υπογραφής «Με εντολή Υπουργού» των πα¬ 
ρακάτω πράξεων, εντολών και εγγράφων που αφορούν: 

1. Αποφάσεις παροχής άδειας σύστασης και λειτουργί¬ 
ας, όπου απαιτείται, έγκρισης καταστατικών καθώς και 
τροποποιήσεις αυτών, Ανωνύμων Εταιρειών που επο¬ 
πτεύονται από το Υπουργείο Οικονομίας, Ανάπτυξης και 
Τουρισμού, ήτοι Τραπεζικών Επιχειρήσεων, Υποκαταστη¬ 
μάτων αλλοδαπών Τραπεζικών Επιχειρήσεων, Ανωνύμων 
Εταιρειών των οποίων οι μετοχές είναι εισηγμένες στο 
Χρηματιστήριο, Ανωνύμων Εταιρειών Παροχής Επεν¬ 
δυτικών Υπηρεσιών, Ανωνύμων Εταιρειών Επενδύσεων 
Χαρτοφυλακίου και Διαχείρισης Αμοιβαίων Κεφαλαίων, 
Αθλητικών Ανωνύμων Εταιρειών του Ν. 2725/1999 και 
λοιπών Ανωνύμων Εταιρειών οι οποίες, βάσει διάταξης 
νόμου, εποπτεύονται από το Υπουργείο Οικονομίας, 
Ανάπτυξης και Τουρισμού (Γενική Γραμματεία Εμπορίου 
και Προστασίας Καταναλωτή). 

2. Ορισμός ελεγκτών για τη διενέργεια ελέγχου κατα¬ 
βολής του αρχικού μετοχικού κεφαλαίου ή του ποσού 
της αύξησής του, Ανωνύμων Εταιρειών που εποπτεύ¬ 


ονται από το Υπουργείο Οικονομίας, Ανάπτυξης και 
Τουρισμού (ως παρ. 1). 

3. Συγκρότηση Εκτιμητικών Επιτροπών του άρθρου 9 
του Κ.Ν. 2190/1920 σε περιπτώσεις συγχώνευσης Ανωνύ¬ 
μων Εταιρειών που εδρεύουν σε διαφορετικές περιφέ¬ 
ρειες, καθώς και σε περιπτώσεις αύξησης του μετοχικού 
κεφαλαίου με εισφορά σε είδος ή απόκτησης στοιχείων, 
σύμφωνα με το άρθρο 10 του Κ.Ν. 2190/1920, από Ανώ¬ 
νυμες Εταιρείες που εποπτεύονται από το Υπουργείο 
Οικονομίας, Ανάπτυξης και Τουρισμού (ως παρ. 1). 

4. Αποστολή αντιγράφων των εκθέσεων των ως άνω 
Εκτιμητικών Επιτροπών. 

5. Αποφάσεις για την ανάκληση της άδειας σύστασης 
και λειτουργίας, όπου απαιτείται, Ανωνύμων Εταιρειών 
που εποπτεύονται από το Υπουργείο Οικονομίας, Ανά¬ 
πτυξης και Τουρισμού, ήτοι Τραπεζικών Επιχειρήσεων, 
Υποκαταστημάτων αλλοδαπών Τραπεζικών Επιχειρήσε¬ 
ων, Ανωνύμων Εταιρειών των οποίων οι μετοχές είναι 
εισηγμένες στο Χρηματιστήριο, Ανωνύμων Εταιρειών 
Παροχής Επενδυτικών Υπηρεσιών, Ανωνύμων Εταιρειών 
Επενδύσεων Χαρτοφυλακίου και Διαχείρισης Αμοιβαί¬ 
ων Κεφαλαίων, Αθλητικών Ανωνύμων Εταιρειών του 
Ν. 2725/1999 και λοιπών Ανωνύμων Εταιρειών οι οποίες, 
βάσει διάταξης νόμου, εποπτεύονται από το Υπουργείο 
Οικονομίας, Ανάπτυξης και Τουρισμού (Γενική Γραμμα¬ 
τεία Εμπορίου και Προστασίας Καταναλωτή). 

6. Αποφάσεις έγκρισης συγχωνεύσεων και διασπάσε¬ 
ων Ανωνύμων Εταιρειών σύμφωνα με τα άρθρα 68 και 
επ. του Ν. 2190/1920, που εποπτεύονται από το Υπουρ¬ 
γείο Οικονομίας, Ανάπτυξης και Τουρισμού, καθώς και 
αποφάσεις έγκρισης διασυνοριακών συγχωνεύσεων 
όταν η απορροφώσα εταιρεία έχει έδρα στην Ελλάδα. 

7. Κάθε έγγραφο που αφορά τη λειτουργία του Κε¬ 
ντρικού Μητρώου Ανωνύμων Εταιριών, καθώς και την 
εποπτεία των Ανωνύμων Εταιριών, που εποπτεύονται 
από το Υπουργείο Οικονομίας, Ανάπτυξης και Τουρισμού 
(ως παρ. 1). 

8. Ανακοινώσεις καταχώρισης, στο Γενικό Εμπορικό 
Μητρώο, των πράξεων και στοιχείων που δημοσιεύονται 
και αφορούν Ανώνυμες Εταιρείες, Τραπεζικές Επιχει¬ 
ρήσεις και υποκαταστήματα Αλλοδαπών Τραπεζικών 
Επιχειρήσεων, οι οποίες βάσει διάταξης νόμου επο¬ 
πτεύονται από το Υπουργείο Οικονομίας, Ανάπτυξης και 
Τουρισμού, των ευρωπαϊκών εταιρειών, των ευρωπαϊκών 
συνεταιριστικών εταιρειών και των υποκαταστημάτων 
αυτών στην ημεδαπή σύμφωνα με το Ν.3419/2005, όπως 
έχει τροποποιηθεί και ισχύει. 

9. Αποφάσεις περί τροποποιήσεως των ετήσιων οι¬ 
κονομικών καταστάσεων των Ανωνύμων Εταιρειών του 
Ν. 1969/1991, σύμφωνα με την παρ. 4 του άρθ. 42α του 
Κ.Ν. 2190/1920. 

Β. Στον Προϊστάμενο της Διεύθυνσης Διαχείρισης και 
Εκτέλεσης Διαγωνιστικών Διαδικασιών μεταβιβάζουμε 
επιπλέον το δικαίωμα υπογραφής «Με εντολή Υπουρ¬ 
γού» των παρακάτω πράξεων, εντολών και εγγράφων 
που αφορούν: 

1. Οριστικές ανακοινώσεις ανάθεσης μετά από δια¬ 
πραγμάτευση και οριστικές ανακοινώσεις κατακυρώ- 
σεων, σε εκτέλεση σχετικών αποφάσεων, από 250.001 
(διακόσιες πενήντα χιλιάδες και ένα) ευρώ και άνω. 

2. Υπογραφή συμβάσεων, από 250.001 (διακόσιες πε¬ 
νήντα χιλιάδες και ένα) ευρώ και άνω. 

3. Αποφάσεις επιβολής ή μη προστίμου για εκπρόθε¬ 
σμη παράδοση ή φόρτωση συμβατικού είδους ή έκπτω¬ 
σης τιμής, για ποιοτικές αποκλίσεις ή επιβολής ποινής 
για αντισυμβατική ενέργεια του προμηθευτή κ,λπ., σε 
ύψος προστίμου, από 30.001 (τριάντα χιλιάδες και ένα) 
έως 50.000 (πενήντα χιλιάδες) ευρώ. 

4. Αποφάσεις για τακτοποίηση θεμάτων που ανακύ¬ 
πτουν κατά την εκκαθάριση πιστώσεων και συμβάσεων, 
από 250.001 (διακόσιες πενήντα χιλιάδες και ένα) ευρώ 
και άνω. 

5. Αποφάσεις μερικής αποδέσμευσης εγγυητικών 
επιστολών καλής εκτέλεσης και προκαταβολής, από 
250.001 (διακόσιες πενήντα χιλιάδες και ένα) ευρώ και 
άνω. 

Γ. Στον Προϊστάμενο της Διεύθυνσης Πολιτικής και 
Ενημέρωσης Καταναλωτή μεταβιβάζουμε επιπλέον το 
δικαίωμα υπογραφής «Με εντολή Υπουργού» των πα¬ 
ρακάτω πράξεων, εντολών και εγγράφων που αφορούν: 

1. Τα έγγραφα και εγκυκλίους για την παροχή οδηγι¬ 
ών προς τα τμήματα Εμπορίου των Διευθύνσεων Ανά¬ 
πτυξης των Περιφερειακών Ενοτήτων Περιφερειών για 
θέματα της Διεύθυνσης. 

2. Τα έγγραφα με τα οποία ενημερώνονται άλλοι 
φορείς σχετικά με τα πορίσματα των εργαστηριακών 
μελετών για την θρεπτική αξία των κάθε φύσεως ειδών 
διατροφής. 

3. Τα αιτήματα για διενέργεια ελέγχου προς τη Διεύ¬ 
θυνση Θεσμικών Ρυθμίσεων και Εποπτείας Αγοράς Προ¬ 
ϊόντων και Υπηρεσιών (ΔΙΕΠΠΥ) και τα αρμόδια Τμήματα 
των Περιφερειακών Υπηρεσιών σε θέματα που αφορούν 
την εφαρμογή της Υ.Α. Α3-3961/8-10-2008 - ΦΕΚ Β' 2129, 
όπως ισχύει. 

4. Τα τακτικά δελτία τιμών που εκδίδει το Παρατη¬ 
ρητήριο Τ ιμών. 

5. Αλληλογραφία με τις δημόσιες υπηρεσίες και τους 
ιδιώτες για θέματα που αφορούν τη λειτουργία του 
Παρατηρητηρίου Τιμών και τις τιμές των προϊόντων 
που παρακολουθούνται. 

Δ. Στον Προϊστάμενο της Διεύθυνσης Προστασίας 
Καταναλωτή μεταβιβάζουμε επιπλέον το δικαίωμα υπο¬ 
γραφής «Με εντολή Υπουργού» των παρακάτω πράξεων, 
εντολών και εγγράφων που αφορούν: 

1. Αποφάσεις επιβολής διοικητικών κυρώσεων και απο¬ 
φάσεις επιβολής προστίμου, σύμφωνα με τις διατάξεις 
του άρθρου 13α του Ν.2251/1994, όπως τροποποιήθηκε 
και ισχύει, για ποσά από 500 (πεντακόσια) μέχρι 5.000 
(πέντε χιλιάδες) ευρώ. 

2. Αποφάσεις επιβολής προστίμου, σύμφωνα με το 
άρθρο 2 παρ.4 του Ν. 3869/2010 για ποσά από 500 (πε¬ 
ντακόσια) έως 5.000 (πέντε χιλιάδες) ευρώ. 

3. Τις αποφάσεις σύστασης, σύμφωνα με τις διατάξεις 
του άρθρου 13α του Ν. 2251/1994, όπως συμπληρώθηκε 
με το άρθρο 17 του Ν. 3587/2007 (ΦΕΚ 152 Α' και το 
άρθρο 42 του Ν.4177/2013 (ΦΕΚ 173 Α') καθώς και την 
υπογραφή των εργαστηριακών μελετών, και των εγγρά¬ 
φων παροχής πληροφοριών στους αρμόδιους φορείς 
για τα πορίσματα των εργαστηριακών μελετών των 
Χημικών Εργαστηρίων της Δ/νσης. 

4. Τα διαβιβαστικά έγγραφα προς το Γενικό Χημείο 
του Κράτους (Γ.Χ.Κ) ή άλλο εργαστήριο με σκοπό την 
εργαστηριακή εξέταση ειδών . 

5. Την υπογραφή των εργαστηριακών μελετών, και 
των εγγράφων παροχής πληροφοριών στους αρμόδιους 


φορείς για τα πορίσματα των εργαστηριακών μελετών 
των Χημικών Εργαστηρίων της Δ/νσης. 

Ε. Στον Προϊστάμενο της Διεύθυνσης Εμπορικής Ιδιο¬ 
κτησίας μεταβιβάζουμε επιπλέον το δικαίωμα υπογρα¬ 
φής «Με εντολή Υπουργού» των παρακάτω πράξεων, 
εντολών και εγγράφων που αφορούν: 

1. Αλληλογραφία με τον Παγκόσμιο Οργανισμό Δια¬ 
νοητικής Ιδιοκτησίας (ΠΟΔΙ). 

2. Αλληλογραφία με το Γ ραφείο για την Εναρμόνιση 
στην Εσωτερική Αγορά (ΓΕΕΑ). 

3. Εκθέσεις εκτέλεσης έργων (βχθουΐίοπ ΓβροΓίε) στο 
πλαίσιο συνεργασίας με το Γ ραφείο για την Εναρμόνιση 
στην Εσωτερική Αγορά (ΓΕΕΑ). 

Άρθρο 7 

Ειδική μεταβίβαση δικαιώματος υπογραφής σε 
Προϊσταμένους Τμημάτων 

Μεταβιβάζουμε επιπλέον στους Προϊσταμένους των 
Τμημάτων της Διεύθυνσης των Εταιρειών και Γενικού 
Εμπορικού Μητρώου, της Διεύθυνσης Διαχείρισης και 
Εκτέλεσης Διαγωνιστικών Διαδικασιών, της Διεύθυνσης 
Προστασίας Καταναλωτή και της Διεύθυνσης Εμπορικής 
Ιδιοκτησίας το δικαίωμα να υπογράφουν «με εντολή 
Υπουργού», ως εξής: 

Α. Στους Προϊσταμένους των Τ μημάτων της Διεύθυν¬ 
σης Εταιρειών και Γ ενικού Εμπορικού Μητρώου μεταβι¬ 
βάζουμε επιπλέον το δικαίωμα υπογραφής «Με εντολή 
Υπουργού» των παρακάτω πράξεων, εντολών και εγ¬ 
γράφων που αφορούν: 

1. Ανακοινώσεις καταχώρισης των οικονομικών κατα¬ 
στάσεων Ανωνύμων Εταιρειών, των λογιστικών κατα¬ 
στάσεων των Τραπεζών και των Πινάκων Επενδύσεων 
των Α.Ε. του Ν. 1969/1991, καθώς και των ελεγκτών που 
ασκούν τον τακτικό έλεγχο των Ανωνύμων Εταιρειών 
οι οποίες εποπτεύονται από το Υπουργείο Οικονομίας, 
Ανάπτυξης και Τουρισμού. 

2. Έκδοση πιστοποιητικών και βεβαιώσεων από τα 
τηρούμενα, στην Υπηρεσία, στοιχεία. 

Β. Στους Προϊσταμένους των Τ μημάτων της Διεύθυν¬ 
σης Διαχείρισης και Εκτέλεσης Διαγωνιστικών Διαδικα¬ 
σιών μεταβιβάζουμε επιπλέον το δικαίωμα υπογραφής 
«Με εντολή Υπουργού» των παρακάτω πράξεων, εντο¬ 
λών και εγγράφων που αφορούν: 

1. Ανακοινώσεις επαναλήψεων, αναβολών και ματαιώ¬ 
σεων διαγωνισμών σε εκτέλεση σχετικών αποφάσεων, 
ανεξαρτήτως ποσού. 

2. Οριστικές ανακοινώσεις ανάθεσης μετά από δια¬ 
πραγμάτευση και οριστικές ανακοινώσεις κατακυρώ- 
σεων, σε εκτέλεση σχετικών αποφάσεων, έως 250.000 
(διακόσιες πενήντα χιλιάδες) ευρώ. 

3. Υπογραφή συμβάσεων, έως 250.000 (διακόσιες πε¬ 
νήντα χιλιάδες) ευρώ. 

4. Αποφάσεις επιβολής ή μη προστίμου για εκπρόθε¬ 
σμη παράδοση ή φόρτωση συμβατικού είδους ή έκπτω¬ 
σης τιμής για ποιοτικές αποκλίσεις ή επιβολής ποινής 
για αντισυμβατική ενέργεια του προμηθευτή κ.λπ., σε 
ύψος προστίμου, έως 30.000 (τριάντα χιλιάδες) ευρώ. 

5. Αποφάσεις για τακτοποίηση θεμάτων που ανακύ¬ 
πτουν κατά την εκκαθάριση πιστώσεων και συμβάσεων, 
έως 250.000 (διακόσιες πενήντα χιλιάδες) ευρώ. 

6. Αποφάσεις μερικής αποδέσμευσης εγγυητικών 
επιστολών καλής εκτέλεσης και προκαταβολής, έως 
250.000 (διακόσιες πενήντα χιλιάδες) ευρώ. 

7. Διαβιβαστικά έγγραφα προς το κατά περίπτωση 
αρμόδιο όργανο για την έκδοση εντολών πληρωμής, 
χορήγησης προκαταβολών και κάθε άλλης πληρωμής, 
σχετικά με την εκτέλεση των συμβάσεων, σύμφωνα με 
τις ισχύουσες διατάξεις. 

8. Χορήγηση και επικύρωση φωτοαντιγράφων από 
επικυρωμένα έγγραφα. 

Γ. Στους Προϊσταμένους των Τμημάτων της Διεύθυν¬ 
σης Προστασίας Καταναλωτή μεταβιβάζουμε επιπλέον 
το δικαίωμα υπογραφής «Με εντολή Υπουργού» των πα¬ 
ρακάτω πράξεων, εντολών και εγγράφων που αφορούν : 

1. Τα έγγραφα προς άλλες Διευθύνσεις του Υπουργεί¬ 
ου και άλλες υπηρεσίες, Οργανισμούς και ιδιώτες, που 
παρέχουν πληροφορίες τεχνικής φύσεως. 

2. Τα Δελτία εισαγωγής και εξαγωγής υλικού από τα 
εργαστήρια. 

3. Τα έγγραφα προς τα τμήματα Εμπορίου των Διευ¬ 
θύνσεων Ανάπτυξης των Περιφερειακών Ενοτήτων Πε¬ 
ριφερειών, για τη διενέργεια δειγματοληψιών ή ελέγχων 
συνηθισμένων περιπτώσεων. 

Δ. Στον Προϊστάμενο του Τμήματος Κατάθεσης Ση¬ 
μάτων της Διεύθυνσης Εμπορικής Ιδιοκτησίας μεταβι¬ 
βάζουμε επιπλέον το δικαίωμα υπογραφής «Με εντολή 
Υπουργού» των παρακάτω πράξεων, εντολών και εγ¬ 
γράφων που αφορούν: 

1. Δηλώσεις σημάτων. 

2. Αντίγραφα σημάτων. 

3. Μεταβολές επί σημάτων. 

4. Πιστοποιητικά μεταβολών επί σημάτων. 

Ε. Στον Προϊστάμενο του Τμήματος Ελέγχου και Πα¬ 
ραδοχής Σημάτων της Διεύθυνσης Εμπορικής Ιδιοκτησί¬ 
ας μεταβιβάζουμε επιπλέον το δικαίωμα υπογραφής «Με 
εντολή Υπουργού» των παρακάτω πράξεων, εντολών και 
εγγράφων που αφορούν: 

1. Πράξεις καταχώρισης σημάτων. 

2. Αντίγραφα αποφάσεων της Διοικητικής Επιτροπής 
Σημάτων. 

3. Πράξεις αμετάκλητης διαγραφής σημάτων. 

4. Κοινοποιήσεις σχετικές με την κατάσταση διεθνών 
σημάτων με ισχύ στην Ελλάδα προς τον Παγκόσμιο 
Οργανισμό Διανοητικής Ιδιοκτησίας (ΠΟΔΙ). 


Κεφάλαιο Γ 

Τελικές και μεταβατικές διατάξεις 

Άρθρο 8 

1. Τα έγγραφα που αναφέρονται σε γενικότερης σημα¬ 
σίας θέματα και υπογράφονται «Με εντολή Υπουργού» 
από το Γ ενικό Γ ραμματέα και τους προαναφερθέντες 
Προϊσταμένους Γ ενικών Διευθύνσεων, Διευθύνσεων και 
Τμημάτων της Γ ενικής Γ ραμματείας Εμπορίου και Προ¬ 
στασίας Καταναλωτή κοινοποιούνται σε αντίγραφο στο 
Γ ραφείο του Υπουργού. 

2. Η κατά τα προηγούμενα άρθρα μεταβίβαση δι¬ 
καιώματος υπογραφής «Με εντολή Υπουργού» στους 
Προϊσταμένους Γ ενικών Διευθύνσεων, Διευθύνσεων και 
Τμημάτων ισχύει, σε περίπτωση έλλειψης, απουσίας ή 
κωλύματος τους και για τους νόμιμους αναπληρωτές 
αυτών. 

3. Οι εξουσιοδοτημένοι, με την παρούσα απόφαση, να 
υπογράφουν «Με εντολή Υπουργού», πρέπει να ενημερώ¬ 
νουν τα ανώτερα αυτών υπηρεσιακά όργανα για κάθε 
σοβαρό, κατά την κρίση τους, θέμα ή και να προσκο¬ 
μίζουν σε αυτά για υπογραφή έγγραφα, που αφορούν 
τα θέματα αυτά. 

4. Οι εξουσιοδοτημένοι, με την παρούσα απόφαση, να 
υπογράφουν «Με εντολή Υπουργού» πρέπει να ενημερώ¬ 
νουν το Γ ενικό Γ ραμματέα για κάθε θέμα που εμπίπτει 
στις συντονιστικές του αρμοδιότητες ή και να προσκο¬ 
μίζουν σε αυτόν για υπογραφή έγγραφα που αφορούν 
τις αρμοδιότητες αυτές. 

Αρθρο 9 

1. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

2. Από την ημερομηνία έναρξης ισχύος της παρούσας 
απόφασης καταργείται κάθε προγενέστερη διάταξη που 
ρυθμίζει ίδια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2015 

Ο ΥΠΟΥΡΓΟΣ 

ΓΕΩΡΓΙΟΣ ΣΤΑΘΑΚΗΣ 

